Dieet Pille | Health24
Posted by: LIZZ | 2008/11/25
Kan jy asseblief vir my se wat is die beste eetlusdemper of dieet pil wat n dokter kan voorskryf. Ek het 2 maande om tussen 8 en 10kg te verloor. Ek doen kantoor werk en sit dus baie en doen nie veel ander oefening nie.
Kan jy dalk n goeie dieetplan ook aanbeveel.
Ek is persoonlik gekant teen die meerderheid dieetpille omdat dit sulke negatiewe newe-effekte het, veral verslawing (kliek op 'Diet' bo aan hierdie bladsy en dan op 'Weight Loss' en 'Diet Detective' om te lees oor die newe-effekte van verslankingspille. Die enigste medikasie wat ek kan aanbeveel is Xenical wat verhoed dat mens die vet in die dieet absorbeer. Gesels met jou mediese dr daaroor want dit moet deur 'n dr voorgeskryf word. Kombineer die Xenical met 'n baie-lae-vet-, hoë-vesel verslankingsdieet. Jy kan die dieet op hierdie Webwerf probeer. Kliek op 'Diet' bo aan hierdie bladsy, en dan op 'Weight loss' en 'Slimming Diet' vir so 'n dieet. Al sit jy bedags in 'n kantoor, moet jy probeer om een of ander soort aërobiese oefening elke dag te doen vir 30 of meer minute as jy beplan om tot 10 kg in 8 weke te verloor. Flink stap en touspring is seker 2 van die beste soort aërobiese oefeninge wat jy kan doen sonder om by 'n gimnasium aan te sluit.